Diari Oficial de la Generalitat Valenciana


Sumari del DOGV 9272, del 07-02-2022 (2022/728)

RESOLUCIÓ de 21 de gener de 2022, del Vicerectorat d'Ocupació i Programes Formatius de la Universitat de València, per la qual es convoquen i aproven les bases reguladores de les ajudes de la tercera edició del programa «Inserta», de la Universitat de València, per a la millora de l'ocupabilitat de l'estudiantat de grau de la Universitat de València, de cara a la seua futura inserció laboral.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9272

Data del DOGV
:   07-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/728


Data del document
:   21-01-2022

Organisme emissor
:   Universitat de València

Tipus de document
:   Resolució

Descriptors 

:   * ajuda pública

RESOLUCIÓ de 21 de gener de 2022, del Vicerectorat d'Ocupació i Programes Formatius de la Universitat de València, per la qual es convoquen i aproven les bases reguladores de les ajudes de la tercera edició del programa «Inserta», de la Universitat de València, per a la millora de l'ocupabilitat de l'estudiantat de grau de la Universitat de València, de cara a la seua futura inserció laboral. [2022/728]  
  
UVocupació és un servei de la Universitat de València, impulsat pel Vicerectorat d'Ocupació i Programes Formatius, que té com a objectiu donar suport a la inserció laboral i la millora de les possibilitats professionals de tot l'estudiantat i de les persones titulades de la UV.  
Per aconseguir-ho, UVocupació disposa d'una sèrie de serveis:  
  
- Orientació i assessorament  
- Ocupació i emprenedoria  
- Formació  
- Estudis i anàlisi  
Pel que fa a la tasca d'ocupabilitat, des de la UV es duent a terme esforços continus, així com col·laboracions i aliances amb terceres institucions, per acomplir els objectius marcats. En aquest sentit, la UV ha subscrit un conveni amb el Banco Santander per a impulsar, entre altres, la 3a edició del programa «Inserta» (d'ara endavant el Programa i/o Inserta).  
El Programa està destinat a estudiants de tercer i quart curs de huit graus de la Universitat de València que, a través d'una sèrie d'estudis i anàlisis, s'ha demostrat que poden millorar el seu índex d'ocupabilitat després de graduar-se.  
Les titulacions són: Biologia, Ciències Gastronòmiques, Comunicació Audiovisual, Filosofia, Història de l'Art, Història, Sociologia i Turisme.  
L'objectiu general és millorar la seua ocupabilitat de cara a la futura inserció laboral a través de l'aprenentatge de competències professionals, i per tant ampliar les oportunitats d'ocupació de les titulacions de grau, especialment d'aquelles que presenten una major dificultat de vinculació amb el món professional.  
A més, també és un objectiu general que els estudiants aprenguen a definir el seu perfil i objectiu professional, generar aliances i xarxes per a la promoció de l'ocupabilitat, etc.  
Com a objectius específics del programa hi ha:  
- L'obtenció de recursos i tècniques per a la cerca eficaç d'ocupació.  
- Coneixement de l'activitat econòmica i empresarial.  
- Identificació d'interessos professionals.  
- Suport a les empreses i entitats en la identificació de perfils professionals i futur talent procedent de diverses titulacions de la Universitat de València.  
- Establiment de sinergies amb empreses i entitats per promoure els graus de la Universitat de València objecte del programa.  
- Millora de competències professionals transversals.  
- Anàlisi i autoconeixement de les seues competències personals.  
- Presa de decisions per a la planificació del seu projecte professional.  
- Millor coneixement de les possibilitats professionals de les titulacions, etc. El programa preveu activitats com:  
- Sessions d'orientació individual.  
- Cursos de formació.  
- Networking empresarial, etc.  
El programa es desenvoluparà durant l'any 2022  
En el marc d'aquesta iniciativa, el Vicerectorat d'Ocupació i Programes Formatius, fent ús de les atribucions que li confereix la resolució de 12 de gener de 2021, del Rectorat de la Universitat de València, per la qual s'aprova la delegació de funcions en els vicerectors i les vicerectores, la secretària general, el gerent i altres òrgans d'aquesta universitat, resol:  
  
Primer  
Convocar 48 ajudes formatives (6 ajudes per cadascun dels 8 graus implicats) Per a la participació en el programa «Inserta» de la Universitat de València en el marc de la col·laboració amb Banco Santander, i aprovar les bases que regulen aquesta convocatòria i que figuren com a Annex I d'aquesta resolució.  
En cas que es presenten menys de 6 estudiants d'alguna titulació en concret, es poden transferir les ajudes restants a les altres titulacions en què s'hagen presentat més estudiants, sempre que complisquen tots els requisits que exigeixen aquestes bases, amb l'objectiu de poder cobrir les 48 ajudes objecte del programa.  
Aquest programa i aquestes ajudes formatives s'adrecen a estudiants de tercer i quart curs de huit graus de la Universitat de València: Biologia, Ciències Gastronòmiques, Comunicació Audiovisual, Filosofia, Història de l'Art, Història, Sociologia i Turisme.  
  
Segon  
La Universitat de València aporta per al finançament d'aquestes 48 ajudes formatives fins a un màxim de 45.000 ?, valorades en 937,5 - cadascuna, a càrrec de l'orgànica 66703404328 del pressupost per a l'exercici 2022 de la Universitat de València, destinats a sufragar les despeses del programa previstes en aquesta convocatòria.  
  
Tercer  
La vicerectora d'Ocupació i Programes Formatius de la Universitat de València és l'òrgan competent per a la resolució d'aquesta convocatòria, la qual és gestionada per la Fundació General de la Universitat de València (d'ara endavant FGUV), mitjançant UVocupació, en virtut de l'encàrrec de gestió realitzat a favor seu.  
  
Quart  
Contra aquesta resolució, que exhaureix la via administrativa, es pot interposar un recurs de reposició davant el mateix òrgan que l'ha dictada, dins del termini d'un mes comptador a partir de l'endemà de la publicació, o bé directament un recurs contenciós administratiu davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la publicació.  
  
València 21 de gener de 2022.- La rectora, p. d. (2021/241 DOGV 8999), la vicerectora d'Ocupació i Programes Formatius Universitat de València: Adela Valero Aleixandre.  
  
  
ANNEX I  
Bases reguladores de les ajudes de la 3a edició del programa «Inserta» de la Universitat de València per a la millora de l'ocupabilitat de l'estudiantat de grau de la Universitat de València de cara a la seua futura inserció laboral  
  
1. Objecte i finançament  
La Universitat de València, mitjançant l'impuls del Vicerectorat d'Ocupació i Programes Formatius, amb la col·laboració de Banco Santander, organitza la 3a edició del programa «Inserta» de la Universitat de València.  
L'objectiu d'aquest programa és millorar l'ocupabilitat de cara a la futura inserció laboral a través de l'aprenentatge de competències professionals, i per tant ampliar les oportunitats d'ocupació de les titulacions de grau que presenten un rang de millora respecte a la seua vinculació amb el món professional.  
A més, també és objectiu del programa que els i les estudiants aprenguen a definir el seu perfil i objectiu professionals, generar aliances i xarxes per a la promoció de l'ocupabilitat, etc.  
La Universitat de València aporta per al finançament d'aquest programa fins a un màxim de 45.000 - per a 48 ajudes formatives, valorades en 937,5 - cadascuna, a càrrec de l'orgànica 23218593459 del pressupost per a l'exercici 2022 de la Universitat de València, destinats a sufragar les despeses del programa previstes en aquesta convocatòria. Aquest programa és possible gràcies als convenis de col·laboració subscrits entre la Universitat de València i Banco Santander.  
Les persones beneficiàries seleccionades no rebran directament, en cap cas, un import monetari.  
  
2. Requisits i formalització de sol·licituds  
2.1. Requisits  
Els requisits per participar en el programa són el següents:  
- Estar cursant tercer o quart dels graus de la Universitat de València següents: Biologia, Ciències Gastronòmiques, Comunicació Audiovisual, Filosofia, Història de l'Art, Història, Sociologia i Turisme.  
  
- Inscripció en el portal d'ocupació d'UVocupació. Les persones participants en el programa han d'estar inscrites, abans de la presentació de la sol·licitud per a la concessió de l'ajuda, en el portal d'ocupació d'UVocupació/Agència de col·locació de la FGUV.  
La inscripció s'ha de fer en l'apartat «Accés a la teua fitxa personal» de l'enllaç següent: http://www.fundacio.es/GestionOpal/UsuariosWeb/ALoginWeb.asp'idioma=val  
L'acreditació del compliment dels requisits s'ha de fer de la manera següent:  
Respecte al primer requisit. De manera interna, el servei UVocupació comprovarà, amb mitjans electrònics, telemàtics o altres de semblants, pertanyents a la Universitat de València, que les persones participants són estudiants de tercer o quart de les titulacions de grau objecte del programa.  
Respecte al segon requisit. El servei UVocupació constatarà a través de la seua base de dades, amb el DNI/NIE, que la persona està registrada en el portal d'ocupació.  
No poden sol·licitar aquestes ajudes, i per tant no en poden ser beneficiàries, les persones que estiguen incurses en algun dels supòsits que preveu l'article 13.2 de la Llei 38/2003, de 17 de novembre, general de subvencions.  
A més, no poden sol·licitar aquestes ajudes les persones que ja hagen participat i realitzat les accions d'anteriors edicions del programa «Inserta».  
2.2. Formalització de les sol·licituds  
Les sol·licituds s'han de presentar a través de la seu electrònica (ENTREU) de la Universitat de València: https://webges.uv.es/uvEntreuWeb/menu.jsp'idtramite=EXPSOLP2U  
Per fer-ho, s'ha d'emplenar el formulari disponible a ENTREU, que també es troba com annex II d'aquesta convocatòria.  
Les instruccions per presentar les sol·licituds es poden consultar en la pàgina web d'UVocupació, en l'apartat Ocupació - Programes UVocupació. S'hi pot accedir a través de l'enllaç: https://www.uv.es/uvocupacio  
En la inscripció, se sol·liciten les dades següents: nom complet, DNI/NIE, data de naixement, correu electrònic, correu electrònic UV, telèfon, província-ciutat, nacionalitat, estudis- universitat, gènere. Cal adjuntar-hi, a més, una carta de motivació.  
Les sol·licituds també es poden presentar en qualsevol de les formes que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
En aquest últim cas, les persones interessades han de presentar la sol·licitud segons el model que figura en l'annex II d'aquesta convocatòria i dirigir-la al l'oficina del Registre General de la UV, situada a l'avinguda de Blasco Ibáñez, núm. 13, 46258 València amb indicació, en l'assumpte: programa «Inserta».  
Seran excloses del procés de selecció aquelles sol·licituds que no complisquen els requisits esmentats en aquestes bases, que incloguen dades que es demostren ser falses i que no es presenten d'acord amb el que s'ha especificat o sense tota la documentació exigida.  
En cas que es presenten menys de 6 estudiants d'alguna titulació en concret, es poden transferir les ajudes restants a les altres titulacions en què s'hagen presentat més estudiants, sempre que complisquen tots els requisits que exigeixen aquestes bases, amb l'objectiu de poder cobrir les 48 ajudes objecte del programa.  
2.3. Termini de presentació de sol·licituds i resolucions d'admissió  
El termini de presentació de sol·licituds comença l'endemà de la publicació d'aquesta convocatòria en el Diari Oficial de la Generalitat Valenciana i es comptarà amb 15 dies hàbils des de l'endemà de la publicació.  
També es farà publicitat d'aquesta convocatòria, amb efectes informatius, a través del tauler oficial d'anuncis de la UV (https://webges.uv.es/uvTaeWeb/) i de la pàgina web d'UVocupació (https://www.uv.es/uvocupacio).  
La presentació de la sol·licitud suposa la plena acceptació de les bases de la convocatòria.  
Revisades les sol·licituds, la vicerectora d'Ocupació i Programes Formatius dictarà una resolució provisional de persones admeses i excloses, i s'obrirà un termini d'esmena de 10 dies hàbils. Acabat aquest termini, es dictarà la resolució definitiva de persones admeses i excloses. Totes dues resolucions es publicaran, amb efectes de notificació, al tauler d'anuncis de la UV (https://webges.uv.es/uvTaeWeb/) i addicionalment, amb efectes informatius, a la pàgina web d'UVocupació (https://www.uv.es/uvocupacio).  
  
3. Òrgan instructor i d'avaluació. Criteris de valoració  
3.1 Òrgan instructor de la convocatòria  
L'òrgan instructor d'aquesta convocatòria és el servei UVocupació de la Universitat de València (UVocupació).  
3.2. Comissió d'avaluació  
La comissió d'avaluació està formada per les persones següents:  
- La directora d'UVocupació, o persona en qui delegue.  
- La coordinadora de l'àrea de formació d'UVocupació, o persona en qui delegue.  
- La cap de servei d'UVocupació, o persona en qui delegue.  
Aquesta comissió, si cal, por demanar l'assessorament del personal tècnic o expert que considere convenient.  
3.3. Procediment de selecció i criteris de valoració  
El procediment de concessió és de concurrència competitiva, d'acord amb el que estableix l'art. 22 de la Llei 38/2003, de 17 de novembre, general de subvencions.  
La puntuació màxima que pot rebre una sol·licitud és de 2 punts.  
  
La comissió d'avaluació és l'encarregada d'avaluar les sol·licituds d'acord amb els criteris de valoració següents:  
1. Carta de motivació. La puntuació màxima per aquest criteri és de 2 punts.  
  
Carta de motivació  
Carta de motivació en la qual es descriguen les raons per les quals se sol·licita l'ajuda, l'objectiu que es persegueix i el projecte professional a curt i mitjà termini. (Extensió màxima de 500 paraules, aproximadament 3.000 caràcters, una cara de full A4). - Valoració tècnica de 0 a 2 punts.  
  
  
La puntuació màxima per a aquest criteri és de 2 punts.  
La forma de valoració d'aquest criteri es fa mitjançant valoració tècnica de la carta de motivació.  
  
4. Desenvolupament del programa  
4.1. Objectius del programa i obligacions de les persones participants  
El programa persegueix els objectius següents:  
L'objectiu general és millorar l'ocupabilitat de cara a la futura inserció laboral dels estudiants a través de l'aprenentatge de competències professionals i, per tant, ampliar les oportunitats d'ocupació de les titulacions de grau, especialment d'aquelles que presenten un rang de millora respecte a la seua vinculació amb el món professional.  
A més, és també un objectiu general que els estudiants aprenguen a definir el seu perfil i objectiu professional, generar aliances i xarxes per a la promoció de l'ocupabilitat, etc.  
Com a objectius específics del programa hi ha:  
- L'obtenció de recursos i tècniques per a la cerca eficaç d'ocupació.  
- Coneixement del mercat laboral.  
- Identificació d'interessos professionals.  
- Suport a les empreses i entitats en la identificació de perfils professionals i futur talent procedent de diverses titulacions de la Universitat de València.  
- Establiment de sinergies amb empreses i entitats per promoure els graus de la Universitat de València objecte del programa.  
- Millora de competències professionals transversals.  
- Anàlisi i autoconeixement de les seues competències personals.  
- Presa de decisions per a la planificació del seu projecte professional.  
- Millor coneixement de les possibilitats professionals de les titulacions, etc.  
Les persones participants tenen l'obligació d'assistir a totes les activitats programades.  
4.2. Activitats del programa  
Totes les activitats del programa es fan en format en línia. Les activitats del programa són les següents:  
- Coaching individual: cal participar en dues sessions d'orientació individual (inicial i final), d'una hora de duració cadascuna.  
- Formació: cal participar en tres sessions formatives:  
- Curs Marca personal i cerca d'ocupació a través de les xarxes socials, de 10 hores de duració.  
- Curs Comunicació efectiva, de 10 hores de duració.  
- Curs Competències digitals bàsiques per a millorar la productivitat i l'ocupabilitat, de 10 hores de duració.  
- Networking empresarial.  
4.3. Utilització d'aplicacions informàtiques:  
Per a la realització de les activitats que conformen el programa, les persones participants han d'accedir a diverses aplicacions informàtiques, com ara l'aula virtual de la Universitat de València, espai en disc UV, aplicació d'enquestes LimeSurvey o qualsevol altra aplicació que s'establisca.  
4.4. Compromís d'assistència a les activitats del Programa  
L'assistència a les activitats emmarcades dins del programa és requisit imprescindible per a gaudir de l'ajuda i per rebre el certificat de participació en el programa.  
4.5. Compromís d'informar sobre la inserció professional  
Durant la realització del Programa i amb la finalitat de realitzar un seguiment de la situació laboral i professional de les persones participants, aquestes es comprometen a informar a UVocupació del seu estat i a comunicar, si escau, la seua contractació per una empresa durant la vigència del Programa, facilitant el document acreditatiu d'aquesta incorporació.  
4.6. Obtenció del certificat de participació i aprofitament de la formació rebuda  
En cas d'haver realitzat les accions previstes en el programa, d'acord amb el que s'estableix en el punt 4.4, i d'haver rebut una avaluació positiva, l'organització emetrà un certificat de participació en el programa i d'aprofitament de la formació, que es remetrà a l'adreça de correu electrònic facilitada en realitzar la inscripció. El certificat estarà disponible en un termini aproximat de 15 dies després de la finalització del programa. Aquelles persones que es donen de baixa durant el programa o no realitzen totes les accions previstes en el calendari, no obtindran el certificat de participació.  
4.7. Format del programa  
La formació serà en línia però potser se celebrarà alguna activitat de forma presencial.  
4.8. Publicació de la convocatòria: gener 2022  
El calendari és orientatiu i pot estar subjecte a canvis.  
Presentació de sol·licituds: des de l'endemà de la publicació de la convocatòria, i com a màxim 15 dies hàbils des de l'endemà de la publicació.  
  
5. Resolució  
Tenint en compte que el procediment de concessió és de concurrència competitiva, la comissió d'avaluació proposarà a l'òrgan convocant les persones seleccionades entre les candidatures rebudes, després d'aplicar els criteris que estableix el punt 3.3.  
  
A partir d'aquesta proposta, l'òrgan convocant dictarà resolució amb les persones seleccionades.  
La resolució de l'òrgan convocant, amb la relació de les candidatures, es publicarà als llocs indicats en l'apartat 2.3, és a dir, al tauler d'anuncis de la UV (https://webges.uv.es/uvTaeWeb/), amb efectes de notificació, i addicionalment a la pàgina web d'UVocupació (https://www.uv.es/uvocupacio), amb efectes informatius.  
El termini màxim per resoldre i notificar aquestes ajudes és de sis mesos comptadors a partir de l'endemà de la publicació de la convocatòria.  
Contra aquesta resolució, que exhaureix la via administrativa, es pot interposar un recurs de reposició, davant l- òrgan que l'ha dictada, dins del termini d'un mes comptador a partir de l'endemà de la seua publicació, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua publicació.  
  
6. Justificació  
S'entén que la persona beneficiària ha justificat l'aprofitament de l'ajuda si ha complert els requisits establerts per emetre-li el certificat d'assistència que preveu el punt 4.6.  
En cas contrari, és aplicable el que disposen els articles 52 i següents de la Llei 38/2003, de 17 de novembre, general de subvencions.  
  
  
7. Dades de caràcter personal  
7.1. Dades del responsable i de l'encarregat del tractament  
Universitat de València   
CIF: L1511688B  
Av. Blasco Ibáñez, 13   
46757 València  
Així mateix, la Fundació General de la Universitat de València (FGUV), ens propi de la Universitat de València, és l'encarregada del tractament de les dades personals per a la gestió del programa «Inserta».  
7.2. Finalitats i base jurídica del tractament  
En compliment del que disposen el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades de caràcter personal i garantia de drets digitals, informem que les dades personals subministrades en aquest procés s'incorporaran als sistemes d'informació de la Universitat de València que escaiga, amb la finalitat de gestionar i tramitar la sol·licitud de participació en el programa, de conformitat amb el que s'estableix en la Llei 38/2003, de 17 de novembre, general de subvencions.  
  
La base legal del tractament és el consentiment de les persones participants en el programa.  
7.3. Procedència de les dades  
La Universitat de València tracta les dades proporcionades per la persona sol·licitant a través de la seu electrònica (ENTREU) de la Universitat de València: https://webges.uv.es/uvEntreuWeb/menu.jsp'idtramite=EXPSOLP2U  
7.4. Destinataris de les dades personals  
En el marc de la relació que s'estableix amb motiu de la presentació de les sol·licituds, informem que se cediran les dades estrictament necessàries en els supòsits i per a les finalitats següents:  
  
- A Banco Santander com a entitat promotora de les ajudes.  
- Publicació de la resolució de concessió al tauler oficial de la Universitat de València i a la pàgina web d'UVocupació.  
- Addicionalment, a efectes informatius, es pot penjar la resolució en pàgines web allotjades sota el domini oficial de la Universitat de València.  
- Publicació de les persones beneficiàries, de l'import i de l'objecte de les ajudes al portal de transparència de la Universitat de València (www.uv.es/transparencia), en compliment del que estableixen l'article 8.1 a) de la Llei 19/2013, de 9 de desembre, de transparència, accés a la informació pública i bon govern, i l'article 9.1 e) de la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
- A la Base de Dades Nacional de Subvencions (BDNS), en compliment del que estableix l'article 20 de la Llei 38/2003, de 17 de novembre, general de subvencions, en el seu cas.  
Respecte al professorat del programa: les dades personals de les persones participants (nom, cognoms, correu electrònic, telèfon i currículum) se cediran als professors i les professores per a la gestió de les activitats.  
7.5. Termini de conservació de les dades  
Les dades es conservaran i, si escau, es cancel·laran d'acord amb els criteris següents:  
- Quant a les persones concurrents a les quals no es concedisca l'ajuda, les dades es conservaran durant els períodes que preveu la legislació administrativa en garantia dels drets dels concurrents.  
  
- Quant a les persones concurrents a les quals es concedisca la ajuda, les dades es conservaran durant tot el període vinculat a la gestió de la convocatòria, s'incorporaran si escau a l'expedient de l'estudiant i es conservaran amb finalitats d'acreditació i certificació de la concessió i de qualsevol altre mèrit acadèmic relacionat.  
7.6. Drets  
Les persones que proporcionen dades tenen dret a sol·licitar al responsable del tractament l'accés a les seues dades personals, i la seua rectificació o supressió, limitació del seu tractament, o a oposar-se al tractament, així com el dret a la portabilitat de les dades.  
Les persones interessades poden exercir els seus drets d'accés mitjançant l'enviament d'un correu electrònic dirigit a jlrsigo@ws.ek, des d'adreces oficials de la Universitat de València, o bé mitjançant escrit acompanyat de còpia d'un document d'identitat i, en el seu cas, de documentació acreditativa de la sol·licitud, dirigit a la Delegació de Protecció de Dades a la Universitat de València. Assumpte: programa «Inserta».  
7.7. Dret a presentar una reclamació davant una autoritat de control  
  
La Universitat de València i les seues fundacions i entitats associades estan adaptades a la LOPD i al RGPD i tenen habilitada una adreça nytv@ja.zh per a qualsevol informació, suggeriment, petició d'exercici de drets i resolució amistosa de controvèrsies en matèria de protecció de dades de caràcter personal, sense perjudici del dret a presentar una reclamació davant l'autoritat de control competent.  
7.8. Polítiques de privacitat de la Universitat de València  
Es pot consultar la política de privacitat de la Universitat de València en: https://www.uv.es/uvweb/universitat/ca/politica-privacitat/responsable-delegat-proteccio-dades-1285919116693.html  
  
8. Compatibilitat  
Aquestes ajudes són compatibles amb qualsevol altre tipus d'ajuda pública o privada, sempre que la quantitat total obtinguda en totes les ajudes no supere el cost total d'implementació del projecte.  
  
9. Drets d'imatge i propietat intel·lectual  
La Universitat de València i la FGUV es reserven el dret a captar imatges i a realitzar enregistraments de les activitats que es facen en el programa per a ús i difusió pública, en qualsevol suport, paper o digital, inclosos els espais web i xarxes socials d'aquestes entitats, en mitjans audiovisuals i multimèdia, així com la inclusió en projectes, memòries, subvencions o en qualsevol altre document amb finalitats divulgatives i promocionals de l'esmentat programa, de conformitat amb el que estableix la política de privacitat disponible en el procés d'inscripció.  
  
Per tant, la UV i la FGUV queden facultades per a difondre-les i explotar-les, i es compromet a complir els drets a l'honor, a la intimitat personal i familiar i a la pròpia imatge.  
L'organització del programa pot enviar, prèvia autorització de les persones participants, a les empreses participants en l'activitat de les jornades en línia d'orientació professional amb empreses, el currículum o videocurrículum de les persones participants amb la finalitat de fer-los conèixer els perfils dels participants.  
Així mateix, durant el programa, i de manera voluntària, les persones participants poden informar sobre el seu testimoniatge o experiència personal, per escrit o mitjançant l'enregistrament de la seua imatge per part de la Universitat de València, UVocupació i/o la FGUV, que poden difondre en els mitjans abans referenciats.  
Respecte a la propietat intel·lectual, els materials que, en el seu cas, es posen a disposició de les persones participants estan protegits pel dret d'autor, i la seua reproducció i comunicació pública s'ha realitzat amb una única i exclusiva finalitat divulgativa, i per a l'ús individual de qui participe en el programa. Es prohibeix qualsevol reproducció, distribució, transformació i comunicació pública en qualsevol mitjà i de qualsevol forma fora de l'abast informat. Qualsevol inobservança del que es s'ha disposat anteriorment generarà responsabilitats per a aquella persona que ho incomplisca.  
La propietat intel·lectual que genere en aquest programa és propietat de les persones que hi participen.  
  
10. Legislació aplicable  
Tot allò que no estiga previst en la convocatòria s'ha d'interpretar d'acord amb la legislació aplicable a les ajudes i altres aportacions dineràries sense contraprestació realitzades pels ens pertanyents al sector públic de la Comunitat Valenciana, és a dir, la Llei 38/2003, de 17 de novembre, general de subvencions, i la Llei 1/2015 de la Generalitat, d'hisenda pública, del sector públic instrumental i de subvencions.  
  
  
  
ANNEX II  
Model de sol·licitud  
  
FORMULARI DE SOL·LICITUD DE PARTICIPACIÓ EN LA 3a EDICIÓ  
PROGRAMA «INSERTA»  
Dades personals  
Nom Cognoms  
   
DNI Telèfon Data de naixement  
   
Titulació de la Universitat de València Curs actual  
   
Adreça electrònica de contacte a efecte de notificacions   
Adreça electrònica UV (Universitat de València)   
Ciutat: Província:  
Nacionalitat: Gènere:  
Estàs treballant actualment-  
 SÍ  
 NO  
La persona que presenta aquesta sol·licitud declara:  
- Que coneix i accepta íntegrament, annexos inclosos, les bases reguladores de la convocatòria Inserta.  
- Que accepta i coneix les Polítiques de privacitat del programa «Inserta» (punt 7 de les bases).  
- Que les dades facilitades són exactes, actuals i veraces en tot moment.  
Documents que s'adjunten en la sol·licitud a través d'ENTREU.   
Inscripció a través de:   
https://webges.uv.es/uvEntreuWeb/menu.jsp'idtramite=EXPSOLP2U)  
1. Aquesta mateixa sol·licitud emplenada i signada.  
2. Carta de motivació en la qual es descriuen les raons per les quals se sol·licita l'ajuda, l'objectiu que es persegueix, i el projecte professional a curt - mitjà termini. (Extensió màxima de 500 paraules, aproximadament 3.000 caràcters, una cara de full A4).  
Data:  
Nom i cognoms:   
  
Signatura:   
Les dades personals subministrades en aquest procés s'incorporaran als sistemes d'informació de la Universitat de València, del Banco de Santander i de la Fundació General de la Universitat de València, amb la finalitat de gestionar i tramitar la sol·licitud de participació en el programa de conformitat amb el que estableix la Llei 38/2003, de 17 de novembre, general de subvencions. Tota persona pot exercitar els seus drets sobre la protecció de dades en qualsevol moment i d'una manera gratuïta, mitjançant un correu electrònic dirigit a nvigcqx@bg.ye, amb indicació de les dades identificatives i el dret que desitja exercitar. La Universitat de València, juntament amb les seues fundacions i entitats associades estan plenament adaptades a la LOPD i a l'RGPD i, per això, té habilitada l'adreça aded@ml.am per a qualsevol informació, suggeriment, petició d'exercici de drets i resolució amistosa de controvèrsies en matèria de protecció de dades de caràcter personal.